Euroopa Liidu Teataja L 024 , 29/01/1985 Lk 0013 - 0014

Soomekeelne eriväljaanne: Peatükk 2 Köide 4 Lk 0052

Hispaaniakeelne eriväljaanne: Peatükk 02 Köide 13 Lk 0019

Rootsikeelne eriväljaanne: Peatükk 2 Köide 4 Lk 0052

Portugalikeelne eriväljaanne Peatükk 02 Köide 13 Lk 0019



Komisjoni määrus (EMÜ) nr 211/85, 25. jaanuar 1985, kaupade klassifitseerimise kohta ühise tollitariifistiku alamrubriiki 84.55 C EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 16. jaanuari 1969. aasta määrust (EMÜ) nr 97/69 ühise tollitariifistiku nomenklatuuri ühtseks kohaldamiseks võetavate meetmete kohta, [1] viimati muudetud määrusega (EMÜ) nr 2055/84, [2] eriti selle artiklit 3, ning arvestades, et: ühise tollitariifistiku nomenklatuuri ühtse kohaldamise tagamiseks on vaja kindlaks määrata selliste mäluseadmete klassifikatsioon, mis on mõeldud kasutamiseks automaatse andmetöötlusmasina elementidena; esimesed kõnealustest mäluseadmetest koosnevad järgmistest osadest: - staatiline C-MOS muutmälu (RAM), - ristkülikukujuline mitmekihiline keraamiline trükkplaat (17 × 39 mm), milles on järgmised üksteisest eraldavad osad: - neli monoliit-integraallülitusest koosnevat staatilist C-MOS muutmälu (C-MOS-S-RAM), millest igaühe mälumaht on kas 16 K või 64 K, - üks dekooder monoliit-integraallülituse kujul, - 2 × 14 viiku, ja teised koosnevad järgmistest osadest: - elektrooniline programmeeritav püsimälu (EPROM), - ristkülikukujuline mitmekihiline keraamiline trükkplaat (17 × 39 mm), milles on järgmised üksteisest eraldavad osad: - kaks ultraviolettkiirgusega kustutatavat programmeeritavat püsimälu (EPROM) monoliit-integraallülituse kujul, mille kummagi mälumaht on 64 K ja mille ülemisel küljel on kvartsekraan, - üks dekooder monoliit-integraallülituse kujul, - üks lahtisidestuskondensaator, - 2 × 14 viiku; määrusele (EMÜ) nr 950/68, [3] viimati muudetud määrusega (EMÜ) nr 3400/84, [4] lisatud ühises tollitariifistikus klassifitseeritakse sellised osad ja manused, mis on ette nähtud kasutamiseks ainult või peamiselt rubriikides 84.51–84.54 (viimane kaasa arvatud) nimetatud masinates, rubriiki 84.55 (automaatsed andmetöötlusmasinad kuuluvad rubriiki 84.53) ning elektroonilised mikrolülitused klassifitseeritakse rubriiki 85.21; eespool nimetatud toodete klassifitseerimisel tuleks arvestada kõnealuseid rubriike; sellised mäluseadmed ei ole rubriiki 85.21 kuuluvad elektroonilised mikrolülitused, kuna need ei moodusta jagunematut tervikut ning seega ei kuulu need grupi 85 märkuse 5 B osa alapunkti c alla; sellised koostud, mis saadakse elektroonilisele mikrolülitusele muude seadmete või samasuguste või erinevate mikrolülituste lisamisega, tuleb klassifitseerida vastavalt masinaosade ja manuste klassifitseerimist reguleerivatele sätetele, eelkõige XVI jao märkuse 2 alapunktile b; seepärast tuleks eespool nimetatud tooted klassifitseerida rubriiki 84.55; käesoleva määrusega ettenähtud meetmed on kooskõlas ühise tollitariifistiku nomenklatuuri komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Mäluseadmed, mis on mõeldud kasutamiseks automaatsete andmetöötlusmasinate osana ja mis koosnevad järgmistest elementidest: - staatiline C-MOS muutmälu (RAM), - ristkülikukujuline mitmekihiline keraamiline trükkplaat (17 × 39 mm), milles on järgmised üksteisest eraldavad osad: - neli monoliit-integraallülitusest koosnevat staatilist C-MOS muutmälu (C-MOS-S-RAM), millest igaühe mälumaht on kas 16 K või 64 K, - üks dekooder monoliit-integraallülituse kujul, - 2 × 14 viiku, - elektrooniline programmeeritav püsimälu (EPROM), - ristkülikukujuline mitmekihiline keraamiline trükkplaat (17 × 39 mm), milles on järgmised üksteisest eraldavad osad: - kaks ultraviolettkiirgusega kustutatavat programmeeritavat püsimälu (EPROM) monoliit-integraallülituse kujul, mille kummagi mälumaht on 64 K ja mille ülemisel küljel on kvartsekraan, - üks dekooder monoliit-integraallülituse kujul, - üks lahtisidestuskondensaator, - 2 × 14 viiku, tuleb klassifitseerida ühise tollitariifistiku alamrubriiki: 84.55 Detailid, sõlmed ja manused (v.a katted, kandekastid jms), mida kasutatakse üksnes või peamiselt rubriikidesse 84.51–84.54 (viimane kaasa arvatud) kuuluvate masinate juures: C. Muud. Artikkel 2 Käesolev määrus jõustub 21. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. jaanuar 1985 Komisjoni nimel komisjoni liige Cockfield [1] EÜT L 14, 21.1.1969, lk 1. [2] EÜT L 191, 19.7.1984, lk 1. [3] EÜT L 172, 22.7.1968, lk 1. [4] EÜT L 320, 10.12.1984, lk 1. --------------------------------------------------